### Beslutning

Godkendt.

### Sagsfremstilling

## Resume og sagens baggrund

Plan, Byg og
Miljø orienterer årligt Teknik- og Miljøudvalget om arbejdet med miljøtilsyn og
miljøgodkendelser af landbrug og virksomheder. Orienteringen sker i forbindelse
med den årlige indberetning til Miljøstyrelsen. Indberetningen viser bl.a. hvor
mange tilsyn og godkendelser, der er gennemført i 2022.

## Indstillinger

Plan-, Byg-
og Miljøchefen indstiller, at tilsynsberetningen tages til efterretning.

## Behandling

Teknik- og
Miljøudvalget.

## Sagsfremstilling

Plan, Byg og
Miljø har fokus på en konstruktiv dialog med landmænd, virksomheder og
konsulenter i arbejdet med tilsyn og godkendelser. Dette gælder dels, når
landbrug og virksomheder ønsker at etablere, ændre og udvide produktionen eller
indhente øvrige tilladelser, dels i håndhævelse af miljøforhold ved
miljøtilsyn.

Udover tilsyn og godkendelser udfører administrationen miljøarbejde i form
af sagsbehandling af klagesager (klage over røg, støj, lugt, fluer m.v.),
spildevandstilladelser, anmeldelse af jordflytninger og olietanke samt
sagsbehandling af diverse forespørgsler og egenkontrol fra landbrug og
virksomheder.

Som de foregående år har Plan, Byg og Miljø i 2022 haft fokus på at
prioritere tilsyn og godkendelser af landbrug og virksomheder med henblik på at
opfylde de service- og tilsynsmål, der er fastsat af KL og Miljøstyrelsen.

*Miljøtilsyn 2022*

Frekvensen for miljøtilsyn på landbrug og virksomheder er fastsat i
bekendtgørelsen om miljøtilsyn. Derudover fastsætter bekendtgørelsen et mål
for, hvor mange virksomheder der minimum skal have et fysisk tilsyn hvert år.

|  |  |  |
| --- | --- | --- |
| Virksomhedstype | Frekvens for basistilsyn\* | Årligt tilsynsmål |
| Kategori 1  Landbrug og virksomheder med miljøgodkendelse | Hvert landbrug og virksomhed skal mindst have tilsyn hvert 3. år. | Fysisk tilsyn med mindst 40% af alle landbrug og virksomheder i kategori 1 hvert år. |
| Kategori 2  Autoværksteder  Bilag 1-virksomheder (øvrige tilsynspligtige virksomheder)  Øvrige husdyrbrug over 3 dyreenheder | Hvert landbrug og virksomhed skal mindst have tilsyn hvert 6. år. | Fysisk tilsyn med mindst 25% af alle landbrug og virksomheder i kategori 2 hvert år. |

\*Basistilsyn: Miljøtilsyn, hvor alle miljøforhold bliver gennemgået.

Plan, Byg og Miljø planlægger årligt at tilrettelægge antallet af tilsyn på
landbrug og virksomheder, så tilsynsmålenes minimumsfrekvenser bliver
efterlevet.

Kalundborg Kommune overholder i 2022 tilsynsbekendtgørelsens
minimumsfrekvenser for basistilsyn. I alt har Plan, Byg og Miljø foretaget
fysisk tilsyn på 119 landbrug og virksomheder, svarende til henholdsvis 40 % og 25 % af landbrug og virksomheder i kategori 1 og 2. Kalundborg Kommune
overholder derfor også det årlige tilsynsmål.

Se Kalundborg Kommunes tilsynsberetning 2022 til Miljøstyrelsen i bilag 1.

*Miljøgodkendelser og -tilladelser i 2022*

Plan, Byg og Miljø har i 2022 meddelt 1 afgørelse om miljøgodkendelse til
virksomheder samt 8 afgørelser om miljøgodkendelser og -tilladelser til
landbrug. Servicemål for miljøgodkendelser til virksomheder er overholdt. Servicemål er ikke overholdt for 4 miljøtilladelser til landbrug. Det skyldes til dels, at sagsbehandlingstid fejlagtigt ikke er sat i stå, når der manglede oplysninger fra ansøger. Det kan endvidere nævnes, at for alle 4 miljøtilladelser var der tale om retslig lovliggørelse af eksisterende dyrehold, og at de derfor blev prioriteret lavere end "nye" ansøgninger.

*Tilsynskampagne i 2022*

Udover de lovpligtige fysiske miljøtilsyn er det en del af kommunens
tilsynsarbejde, at der årligt gennemføres miljøtilsynskampagner. I 2022
gennemførte Plan, Byg og Miljø dels en informationskampagne om tidsfrister for
anmeldelse af mellemstore fyringsanlæg (anlæg mellem 1 og 50 megawatt), og dels
en tilsynskampagne om indretning af møddingspladser og opbevaring af fast gødning på mindre husdyrbrug.

Evaluering af kommunens tilsynskampagner fremgår af bilag 2.

*Fokus for arbejdet med godkendelser og tilsyn i 2023*

*Servicemål*

Der er i øjeblikket vækst i industrien og øvrige erhverv, herunder
erhvervsbyggeri. Væksten indebærer generelt en øget sagsbehandling af
miljøforhold.

Miljøstyrelsen har fastlagt servicemål - både for antal miljøtilsyn og for
sagsbehandlingstiderne på ansøgninger om miljøgodkendelse m.v. Plan, Byg og
Miljø prioriterer løbende at opfylde de fastsatte tilsynsmål samt at behandle
godkendelser/tilladelser til nye landbrug og virksomheder samt ændringer af
eksisterende. Denne prioritering fortsætter i 2023 og kan have betydning for
prioriteringen af øvrige tilladelser, henvendelser, klager m.v.

*Tilsynskampagner*

I 2023 planlægger Plan, Byg og Miljø på virksomhedsområdet at gennemføre en tilsynskampagne målrettet tilsynspligtige virksomheder i et erhvervsområde i Kalundborg, som har et løbende flow af nye virksomheder. På landbrugsområdet er årets tema regler omkring faste og mobile læskure på husdyrbrug.

## Økonomiske konsekvenser

Der er ingen
økonomiske konsekvenser.